Beyonce Knowles ajifungua pacha\nBeyonce amejifungua pacha

Vyombo vya habari vya Entertainment Weekely, Us Weekly na People Magazine vimethibitisha habari hizo lakini tarehe ya kuzaliwa na jinsia ya watoto haijajulikana.

Beyonce ambaye ni mkewe mwanamuziki wa mtindo wa Rap Jay Z alitangaza kwamba ni mjamzito katika picha ya Istangram  mnamo mwezi Februari  ambapo ni picha iliopendwa mno  katika historia ya mtandao huo.

Beyonce Knowles na mwanawe Blue Ivy katika picha moja baada ya kutangaza kuwa ni mjamzito

Wawili hao tayari wana mwana wa kike, kwa jina Blue Ivy aliye na umri wa miaka mitano.

Hakujakuwa na tangazo rasmi kuhusu kujifungua huko  kutoka kwa Beyonce na Jay Z mwenyewe.

Picha nyengine zilizochapishwa na Beyonce baada ya kutangaza kuwa ni mjamzito ziliomuonyesha akiogelea chini ya maji, akiwa katika maua huku akiwa amekaa uchi ndani shada la maua.

Picha iliomuonyesha Beyonce akiogelea chini ya maji wakati akiwa mjamzito

Katika picha moja mwimbaji huyo wa wimbo 'Lemonade' alisimama akiwa uchi  na kushikilia tumbo lake na mkono mmoja na mwengine akishikilia titi lake , mbele ya kichwa cha kiongozi wa zamani wa Msiri.

\n\ntl;dr:
Nyota wa muziki wa Pop nchini Marekani Beyonce amejifungua mapacha kulingana na vyombo vya habari nchini Marekani.